Document ID: 32004R0693

Κανονισμός (ΕΚ) αριθ. 693/2004 της Επιτροπής
της 15ης Απριλίου 2004
για έκδοση πιστοποιητικών κατά την εξαγωγή μεταποιημένων προϊόντων με βάση τα οπωροκηπευτικά (κεράσια γλασέ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά(1),
τον κανονισμό (ΕΚ) αριθ. 1429/95 της Επιτροπής, της 23ης Ιουνίου 1995, σχετικά με τις λεπτομέρειες εφαρμογής των επιστροφών κατά την εξαγωγή στον τομέα των μεταποιημένων προϊόντων με βάση τα οπωροκηπευτικά εκτός από εκείνες που χορηγούνται στην περίπτωση των προστιθέμενων ζαχάρων(2), και ιδίως το άρθρο 4 παράγραφος 1 δεύτερο εδάφιο,
Εκτιμώντας τα ακόλουθα:
(1) Ο κανονισμός (ΕΚ) αριθ. 266/2004 της Επιτροπής(3) καθόρισε τις ποσότητες για τις οποίες δύνανται να ζητηθούν πιστοποιητικά εξαγωγής με προκαθορισμό της επιστροφής.
(2) Το άρθρο 4, του κανονισμού (ΕΚ) αριθ. 1429/95, καθόρισε τους όρους με τους οποίους δύνανται να ληφθούν ειδικά μέτρα από την Επιτροπή προκειμένου να αποφευχθεί η υπέρβαση των ποσοτήτων για τις οποίες δύναται να χορηγηθούν πιστοποιητικά εξαγωγής.
(3) Λαμβανομένων υπόψη των πληροφοριών που διαθέτει σήμερα η Επιτροπή, θα προκύψει υπέρβαση των ποσοτήτων εάν εκδοθούν χωρίς περιορισμό τα πιστοποιητικά με προκαθορισμό της επιστροφής που ζητήθηκαν από τις 6 Απριλίου 2004 για τα κεράσια γλασέ. Πρέπει συνεπώς να καθοριστεί, για το προϊόν αυτό, ένα ποσοστό μείωσης των ποσοτήτων που ζητήθηκαν στις 6 Απριλίου 2004 και να απορριφθούν οι αιτήσεις πιστοποιητικών εξαγωγής με προκαθορισμό της επιστροφής που κατατέθηκαν αργότερα κατά τη διάρκεια της ίδιας περιόδου υποβολής αιτήσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα πιστοποιητικά εξαγωγής με προκαθορισμό της επιστροφής για τα κεράσια γλασέ, για τα οποία η αίτηση κατατέθηκε στις 6 Απριλίου 2004 βάσει του άρθρου 1 του κανονισμού (ΕΚ) αριθ. 266/2004, εκδίδονται μέχρι ανωτάτου ορίου 64,0 % των ποσοτήτων που ζητήθηκαν.
Οι αιτήσεις πιστοποιητικών με προκαθορισμό της επιστροφής για τα κεράσια γλασέ, που κατατέθηκαν μετά τις 6 Απριλίου 2004 και πριν από τις 24 Απριλίου 2004 απορρίπτονται.
Άρθρο 2
Ο παρών κανονισμός αρχίζει να ισχύει στις 16 Απριλίου 2004.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Απριλίου 2004.

Labels: 3
17